Fra 1827 blev bladet udgivet fire gange om ugen,<ref name=lex/> og da familien Berling i 1831 fik lov til at købe det oprindelige privilegium tilbage og ændre avisens navn til ''Den til Forsendelse med de Kongelige Brevposter priviligerede Berlingske politiske og Avertissements-Tidende'', begyndte avisen at udkomme seks dage om ugen.<ref name=hist/> En ny redaktør, [[Mendel Levin Nathanson]], blev ansat i 1838 og fik ved at satse på en alsidig nyhedsdækning oplaget til at stige igen. I perioden 1840-1860 var avisen med et oplag på mellem 8.000 og 9.000 igen landets største. Fra 1847 udkom den med to daglige udgaver, en morgen- og en aftenudgave. Den sidste levede i mange år som ''[[Berlingske Aftenavis]]'', indtil den lukkede som dagblad i 1971, men videreførte sin weekendudgave under navnet ''[[Weekendavisen]]''.<ref name=hist/><ref name=lex/><ref name=sal/>
Journalistik Kultur Humaniora Foreninger Organisationer